  Виталий Пронин Пуксён инты ӧй вал.Толон Удмуртиысь егитъёслэн десантсы берытскиз Татарстанысь Кукмор ёросысь Ошторма Юмья гуртысь. Бигерын улӥсь калыкез со тодматӥз туала удмурт культураен.18 егитъёс - журналистъёс, крезьгурчиос, суредасьёс, актёръёс - нунал ӵоже ужазы Кукмор ёросысь пиналъёсын,  тодматӥзы «Шунды» огазеяськонлэн проектъёсыныз, удмурт электрон программаосын, Dart газетэн... Ортчытэмын вал сцена вылын шудонъя, журналистикая, дизайнъя, эктонъя мастер-классъёс, возьматэмын «Пузкар» кино.Кукмор ёросын 30 школа пӧлысь 6-ез удмуртъёс. Мастер-классъёсы вуыны мылкыд карисьёс трос вал, но, жаляса верало дышетӥсьёс, ваньзэсты вайыны луонлык ӧй вал.Ӝытсэ школалэн актовой залэз тымиськиз калыкен - Ош-Юмьяысь гинэ ӧвӧл, матысь гуртъёсысь но вуизы Удмуртиысь егитъёслэсь концертсэс учкыны но фин-угор эктонъёсты эктыны. Мукет нуналаз егитъёс дыртӥзы бускель Шор Кумор (Куйык) гуртэ. Отын но калыкен пумиськон ортчиз.Удмурт егитъёслэн «Шунды» огазеяськонзы нимысьтыз тау каре Ошторма Юмья шор ёзо школалэн директорезлы, Кукмор ёросысь удмуртъёсты валтӥсьлы Виталий Геннадьевич Семёновлы. Озьы ик удмурт егитъёсты котыразы люканы быгатӥсь Майя Танасевалы!\Талэсь азьвыл удмурт егитъёс вуылӥзы Марий Элысь Карлыган гуртэ.Тросгес туспуктэмъёс шедьтоды "Арт-экспедиция" огинлэн бамысьтыз.Мария Векшина Туспуктӥз автор Теги: Шунды  